
	На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира: 
	Инвестиционно предложение „Оползотворяване на отпадъци с кодове и наименование от група 17 – отпадъци от строителството с цел извършване на дейности по оползотворяване с код R5, рециклиране или възстановяване на други неорганични материали (сортиране, раздробяване, натрошаване)ˮ в поземлен имот (ПИ) с идентификатор 11418.853.325 по кадастралната карта и кадастралните регистри (КККР) на с. Владимирово, общ. Бойчиновци, с възложител: „ПЪТИНЖЕНЕРИНГ – М” АД, попада в обхвата на т. 11, буква „б” от Приложение № 2 на ЗООС и съгласно чл. 93, ал. 1, т. 1 от същия закон е предмет на процедура по преценяване на необходимостта от извършване на оценка на въздействието върху околната среда (ОВОС). 
	Инвестиционното предложение е под разпоредбите на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони от екологичната мрежа Натура 2000. 
Преценяването на необходимостта от извършване на ОВОС и оценката за съвместимост ще бъдат проведени в една процедура.

